Ηχητικό ντοκουμέντο από την δικογραφία της Χρυσής Αυγής δημοσιεύτηκε στον ιστότοπο του «Αθήνα 9.84», στο οποίο, μεταξύ άλλων το μέλος της Χρυσής Αυγής, Νίκος Αποστόλου επιβεβαιώνει σε προσωπική του συνομιλία, λίγες μέρες μετά την εκτέλεση του Π. Φύσσα, την απόλυτα ιεραρχική δομή των ταγμάτων εφόδου.

Συγκεκριμένα για τον πυρήνα Νίκαιας, που φαίνεται μοντέλο για την λειτουργία όλων των άλλων, επιβεβαιώνει ότι η ιεραρχία ήταν: Πατέλης, Λαγός, Μιχαλολιάκος. Αναφέρεται επίσης ότι ο Ρουπακιάς είχε μισθό 600€ το μήνα από την Χρυσή Αυγή. Παράλληλα, ο Αναγνώστου, αναγνωρίζοντας την εμπλοκή του σε δράσεις των ταγμάτων εφόδου της ΧΑ, δίνει εντολή να εξαφανίσει η μητέρα του και η φίλη του όπλα αλλά και φωτογραφίες που είχε στο σπίτι.

Ακολουθεί η απομαγνητοφώνηση (υπογραμμίσεις δικές μας):

Ημερομηνία: 20/09/2013, ώρα 17:26:21.

Αποστόλου: Ναι

Β: Έλα.

Αποστόλου: Έλα μου.

Β: Καλά, έχει βγει ένα πρώην στέλεχος της Χρυσής Αυγής στον Πειραιά…

Αποστόλου: Το μπαστάρδι… αυτό διαβάζω τώρα, αν είναι αυτό που λες… Εν τω μεταξύ έχω πάρει τώρα δύο εφημερίδες…

Β: Ρε…

Αποστόλου: Λέει τα πάντα ε;

Β: Έχω μείνει άφωνη; Βρήκες το Έθνος; Το πήρες;

Αποστόλου: Ναι ναι, ναι, γράφει τα πάντα. Και λέει έτσι όπως γίνονται… Φωτογραφίες τις έχουν βάλει όλες… Και του Περικλή και της Νικόλ…

Β: Πω…

Αποστόλου: Μέχρι τη μάνα του Πατέλη έχουν βάλει ρε!

Β: Έχει κάτσει κι έχει πει αυτός τώρα…

Αποστόλου: Τα ξέρω, τα διαβάζω, τα διαβάζω…

Β: Τα πάντα! Μέχρι κι ότι προστατεύετε Πακιστανούς και παίρνετε λεφτά…

Αποστόλου: Ναι ναι.

Β: Τα πάντα! Κανόνισε Νίκο να μου ‘ρθουν εδώ.

Αποστόλου: Τα έχεις πετάξει όλα τα πράμματα;

Β: Τώρα, δεν ξέρω, μπορεί να υπάρχουν φωτογραφίες…

Αποστόλου: Τον Δεβελέκο έχουνε βγάλει, τον Σωτήρη, πρωτοπαλήκαρο του Αρχηγού…

Β: (…) αυτόν που έδωσε την έντολη.

Αποστόλου: Τι;

Β: Μιλούν στο STAR οι γονείς του Παύλου. Λέει… Και είπανε γι’ αυτό, είπε αυτό το μεγαλοστέλεχος του Πειραιά, αυτός ο πρώην Χρυσαυγίτης του Πειραιά, ότι ενημερώσανε το μεγαλοστέλεχος της Νίκαιας, αυτός πήρε βουλευτή κι ο βουλευτής πήρε τον Μιχαλολιάκο και πήγε και τον εσκότωσε…

Αποστόλου: Ναι μωρέ, εντάξει, αυτό είναι η ιεραρχία πώς πήγαινε. Για να κάνεις κάτι παίρνεις πρώτα τον Γιάννη, ο Γιάννης το λέει στο Μεγάλο και αν δώσει το ΟΚ ο Μεγάλος πας.

Β: … τι αποκαλύπτει…

Αποστόλου: Και το υποθέσανε.

Β: …πρώην μέλος της οργάνωσης. Καλά εντάξει…

Αποστόλου: Το ξέρεις ότι θα μπούμε όλοι φυλακή τώρα, ε;

Β: Δεν σας ξεπλένει τίποτα. Κι ειδικά εσύ που είσαι μέλος και όχι υποστηρικτής.

Αποστόλου: Αυτό συζητάμε τώρα. Ότι άμα κάτσει και μιλήσει αυτός, τελείωσε.

Β: Αυτό το μουνόπανο, όποιος κι αν είναι, έχει πει τι είναι μέλη, τι είναι υποστηρικτές, τι είναι ο πυρήνας, ποιός είναι ο ανοιχτός πυρήνας, ο κλειστός πυρήνας…

Αποστόλου: Ποιός είναι όμως αυτός;

Β: Δεν ξέρω. Στέλεχος, λέει, «πρώην στέλεχος του Πειραιά». Είσαι στη φωτογραφία στο «Έθνος»;

A: Δε ξέρω, πού;

Β: Σ΄ αυτή που είναι με τα τάγματα εφόδου;

Αποστόλου: Μπορεί, δεν ξέρω.

Β: Δεν την έχεις πάρει αυτήν την εφημερίδα;

Αποστόλου: Αυτή διαβάζω αλλά δεν μπορώ να καταλάβω πού λες.

Β: Μπροστά ρε, το εξώφυλλο.

Αποστόλου: Όχι.

Β: Που είναι κι ο Γιώργος, ο Ρούπακιας(sic)

Αποστόλου: Όχι, όχι.

Β: Ο καραφλός ο δίπλα του, ποιός ήτανε;

Αποστόλου: Ε, κάτσε, έχω δύο εδώ πέρα.

Β: Το «Έθνος», ρε Νίκο, το «Έθνος».

Αποστόλου: «Έθνος» είναι και τα δύο! Αλλά με διαφορετικό εξώφυλλο.

Β: Αυτός πρέπει να ΄ναι ο «Καιάδας», λογικά… αυτός κάτω πρέπει να είναι… ο «Βάτραχος»;

Αποστόλου: Πού βλέπεις, ρε κοριτσάκι μου;

Β: Την εφημερίδα, το εξώφυλλο βλέπω, το δείχνει η Στεφανίδου!

Αποστόλου: Αυτό που λέει για τάγματα εφόδου.

Β: Ναι, έχει μια φωτογραφία απ΄ έξω.

Αποστόλου: Η Νίκαια είναι μόνο, ναι, δεν είναι ο «Καιάδας» αυτός.

Β: Καλά, την έχει γαμήσει ο Πατέλης, ε;

Αποστόλου: Ρε, βγάλαν τη μάνα του, το πήρες χαμπάρι; Φωτογραφίες έχουν με τη μάνα του και λέει ότι και καλά, «η μάνα του Πατέλη κόβει τη βασιλόπιτα για τα μέλη κι ενώ στο σπίτι κρύβει τα γκλοπ και τα ρόπαλα».

Β: Ότι δουλεύει ο Γιώργος [σσ: ο Ρουπακιάς] και παίρνει λεφτά απ΄ τη Χρυσή Αυγή…

Αποστόλου: Ναι, παίρνει, 600€

Β: Τα τάγματα εφόδου πώς λειτουργούνε, έλεγε τώρα η Στεφανίδου, πώς μπαίνουν στον «πυρήνα», τί είναι ο «πυρήνας»…

Αποστόλου: Θά΄χουμε πρόβλημα τώρα…

Β: «Η αντιτρομοκρατική στις έρευνες για τη Χρυσή Αυγή»… «Ποιές υπόθέσεις ανασύρονται απ΄ το αρχείο»

Αποστόλου: Κατ΄ αρχή, βγάλανε στο σάιτ στο Indymedia, άμα μπεις στο Indymedia και διαβάσεις, έχει 32 κακουργήματα…

Β: … δεν έχω ίντερνετ…

Αποστόλου: …. γράφει 32 κακουργήματα που και καλά αυτά μας συνδέουν, 32 επεισόδια που γίνανε, που είναι με φωτογραφίες και τέτοια… κι έχει και τη δικιά μου απ΄ τον Πειραιά!

Β: Ρε, τί λέει αυτός ρε! «Είσαι» λέει «ένα μηδενικό για να μπεις μέσα στον πυρήνα…»

Αποστόλου: Α, ναι, το ξέρω αυτό….

Β: «… πάρε» λέει «κάμψεις…»

Αποστόλου: Αυτά τα κάνανε οι Νικαιώτες, τα κάνανε…

Β: «… σου βαράνε» λέει «τα πλευρά…»

Αποστόλου: Ναι, αυτά τα κάνανε οι Νικαιώτες. Στις αρχές.

Β: Ντάξει, βλέπω να ερχόμαστε να σας φέρνουμε τσιγάρα στον Κορυδαλλό! Εκεί θα καταλήξετε, δυστυχώς!

Αποστόλου: Στο Indymedia, λέει, φάτσα-κάρτα με δείχνει. Φωτογραφία, αυτή που είχαμε με τον Θόδωρα, κι αυτούς…

Β: Ρε, λες να τα λέει ο «Κάσπερ» όλα αυτά;

Αποστόλου: Όχι ρε, τί να κάνει αυτός ο τρύπας, θα τονε γαμήσω άμα τα λέει αυτός! Εγώ ξέρεις ποιούς σκέφτομαι; Θυμάσαι τον χοντρό, τον χαζό τον Χρήστο;

Β: Όχι.

Αποστόλου: Ένα χαζό που ήτανε στη Δεληγιάννη που ερχότανε συνέχεια – στη Δεληγιάννη, λέω, στη Μακρυγιάννη!

Β: Τότε με τα επεισόδια, ότι φύγανε, λέει, απ΄ τον Πειραιά και πήγανε στην Κόρινθο και παίξατε ξύλο…

Αποστόλου: Α, ναι, τα ξέρω ρε, όλα αυτά υπάρχουν φωτογραφίες… με τα μπάχαλα…

Β: Ότι έχετε πάρει, λέει, και ανήλικο παιδί μαζί σας και σας κρίνουνε γι΄ αυτό… Βγήκε ο γιατρός που εξέτασε τον Φύσσα και είπε ότι είναι επαγγελματικό το χτύπημα του Γιώργου…

Αποστόλου: Το ξέρεις, στην Κόρινθο έχω… εμπορική φωτογραφία, ε; Σε σύγκρουση μ΄ ένα ΜΑΤά… μπορεί να εμφανιστεί κι αυτή η φωτογραφία… με όλες στο Indymedia είναι… έχω φωτογραφικό υλικό…

Β: Θα βγω μετά να πάρω κάτι καλλυντικά που θέλω και πάω να πάρω το «Έθνος». Το έβλεπα γιατί τό ΄χαν όλα τα κανάλια το «Έθνος». Κι έλεγε για τον Πατέλη κι έλεγε γι΄ άλλα άτομα μέσα…

Αποστόλου: Μας είχανε δώσει. Στοιχεία, τα πάντα σχεδόν. Ε, κάνε το σταυρό σου, εσύ δεν ξέρεις τίποτα!

Β: «Αποκαλύψεις-σοκ από πρώην Χρυσαυγίτη: Πώς λειτουργούν τα τάγματα εφόδου»

Αποστόλου: Ακούς; Αν τυχόν έρθουνε, δεν ξέρεις τίποτα, δεν σ΄ έχω πάρει ποτέ στα γραφεία, ήξερες ότι ασχολιέμαι κι όλα αυτά [αλλά] δεν ήξερες τί και πώς.

[…]

Β: Πρέπει νά ΄χουνε μείνει φωτογραφίες, αλλά δεν ξέρω πού.

Α:Τί φωτογραφίες;

Β: Της Χρυσής Αυγής ρε Νίκο!

Αποστόλου: Α, στο… άλμπουμ, καλά οι φωτογραφίες τί να […], έχω καναδύο από επεισόδια που είμαστε. Με δείχνουνε, σκίσ΄ τες αυτές, πέτα τες.

Β: Μα δεν ξέρω πού είναι…

Αποστόλου: Είναι στο συρτάρι σ΄ ένα άλμπουμ μέσα…στο μικρό

Β: Δεν το βρήκα αυτό το άλμπουμ. Μια φωτογραφία που βρήκα εκεί με κάτι σημαίες και πολύ κόσμο, την έσκισα και την πέταξα.

Αποστόλου: Ωραία, να σου πω κάτι: Πάρε τη μάνα μου, ακούς; Έχω αυτοκόλλητα με τον Χίτλερ και με τέτοια μέσα. Και αφίσες κι αυτά, πές της να τα πετάξει όλα αυτά.

Β: Ε, μα, με πήρε η μάνα σου το πρωΐ και μου είπε να καθαρίσω όλα μου τα συρτάρια γιατί τις προάλλες ήτανε πολύ «λερωμένα» τα συρτάρια μου. Μιλάει και συνθηματικά η Ζωή στο τηλέφωνο…

Αποστόλου: Ωραία, πές της αυτά και ό,τι πτυσσόμενα και τέτοιες μαλακίες που έχω, τα μαχαίρια και κάτι ναυτικές κι αυτά δυναμίτες και τα λοιπά, πές της να τα πετάξει όλα.

Β: Ναι ναι θα την πάρω.

Αποστόλου: Μη πάει και μου πετάξει τις μπλούζες!

Β: Εγώ τί; Να τις κρατήσω άμα έχω εδώ καμμία;

Αποστόλου: Ναι ρε τα ρούχα κράτα τα, δε σου λέει κανείς τίποτα για τα ρούχα… Τα πράμματα μ΄ ενδιαφέρει να μη βρούνε. Πές της, ό,τι αυτοκόλλητο τέτοια άμα είναι να τα πετάξει όλα. Γιατί έχω και τη μαλακία τα αυτοκόλλητα τα κόκκινα, θυμάσαι πού χαμε βγάλει με το μαχαίρι; Άμα το δουν αυτό, τελείωσε μετά. Θα πει: να, αυτοί είναι!

Β: Ναι, γιατί άμα θέλουνε δεν μπορούν να ανασύρουνε το δικαστήριο που έχεις με τον Τσάκα(;) και με τον Θοδωρή και με τον Δεμέστιχα…

Αποστόλου: Αυτό σου λέω, τό χουν εβγάλει αυτό στο Indymedia, αυτό δε λέμε; Αυτό σού λεγα. Το δικαστήριο. Το δικαστήριο πλησιάζει τώρα. Έχει γούστο να φάμε καμμιά πούτσα τώρα.